62019CO0108_INF
Rješenje Suda (deseto vijeće) od 14. siječnja 2021. –Krakvet
(predmet C-108/19) (
1
)
„Zahtjev za prethodnu odluku – Članak 99. Poslovnika Suda – Zajednički sustav poreza na dodanu vrijednost (PDV) – Direktiva 2006/112/EZ – Članak 33. – Utvrđivanje mjesta oporezivih transakcija – Isporuka robe s prijevozom – Dostava robe otpremljene ili prevezene od strane dobavljača ili za njegov račun – Prodaja putem internetske stranice – Ugovor o prijevozu robe koji je sklopio kupac s trgovačkim društvom koje je predložio dobavljač”
Usklađivanje poreznih zakonodavstava – Zajednički sustav poreza na dodanu vrijednost – Isporuka robe – Mjesto oporezivih transakcija – Isporuka robe s prijevozom – Ugovor o prijevozu sklopljen između kupca i prijevoznika – Dobavljač koji predlaže prijevoznika ali ostavlja slobodan izbor kupcu – Prijevoz ili otprema koju izvršava dobavljač ili netko drugi u njegovo ime – Pojam – Roba čiju otpremu ili prijevoz izvršava dobavljač koji ima odlučujuću ulogu u ključnim etapama isporuke – Uključenost
(Direktiva Vijeća 2006/112, čl. 33.)
(t. 48. i izreka)
Izreka
Članak 33. Direktive 2006/112/EZ Vijeća od 28. studenoga 2006. o zajedničkom sustavu poreza na dodanu vrijednost treba tumačiti na način da, što se tiče robe koju putem internetske stranice prodaje dobavljač sa sjedištem u državi članici kupcima koji se nalaze u drugoj državi članici, kada, u svrhu dostave tih dobara, ti kupci, u skladu s mogućnostima dostave koju nudi taj dobavljač, odaberu društvo koje je predloženo na toj internetskoj stranici, s kojim sklapaju ugovor različit od onog koji ih povezuje s navedenim dobavljačem za kupnju navedene robe, potonja se treba smatrati prevezenom „od strane dobavljača ili za njegov račun”, u smislu tog članka 33., kada uloga istog dobavljača prevladava što se tiče inicijative kao i organizacije ključnih faza prijevoza robe, što je na sudu koji je uputio zahtjev da provjeri uzimajući u obzir sve relevantne okolnosti glavnog postupka.
(
1
)	SL C 172 od 20. 5. 2019.